laion/Wikipedia-Exotic huggingface dataset:
বাঁশি (চলচ্চিত্র)

বাঁশি আবু সাইয়ীদ রচিত ও পরিচালিত ২০০৭ সালের বাংলাদেশী নাট্য চলচ্চিত্র। এতে অভিনয় করেছেন মামুনুল হক, তানভিন সুইটি, জয়ন্ত চট্টোপাধ্যায়, আমিরুল হক চৌধুরী, কে এস ফিরোজ, আফরোজা বানু, সায়কা আহমেদ প্রমুখ। ছবিটি সুইজারল্যান্ড ভিত্তিক প্রতিষ্ঠান ভিশন সাড ইস্টের অনুদানে নির্মিত। ছবিটি ১৬ নভেম্বর, ২০০৭ ঢাকার বসুন্ধরা সিটির স্টার সিনেপ্লেক্সে মুক্তি পায়। আরিফের স্বপ্ন সে গ্রামের বিষয়বস্তুর উপর চলচ্চিত্র নির্মাণ করবে। এ উদ্দেশ্যে সে ঢাকার অদুরে এক গ্রামে যায়। তাকে সঙ্গ দেয় শায়লা। শায়লা তার পূর্ব পরিচিত নয়। গ্রামের নয়নাভিরাম প্রাকৃতিক দৃশ্যে দুজনেই মুগ্ধ হয়। কিন্তু তারা গ্রামের দুই প্রভাবশালী পরিবারের মধ্যে দ্বন্দ্ব দেখে শঙ্কিত হয়। গ্রামের এই বিষয়টা তার স্বপ্নের সাথে মিলে না। আরিফ দুই পরিবারের এই দ্বন্দ্বের সাথে শেকসপিয়রের রোমিও অ্যান্ড জুলিয়েট নাটকের মন্টাগুয়ে ও কাপুলেট পরিবারের এবং লিও টলস্তয়ের লিটল গার্লস উইজার দ্যান মেন-এর মিল খুঁজে পায়। আরিফ হতাশ হয় এবং সে নিজেকে তার চলচ্চিত্রের একটি চরিত্র হিসেবে খুঁজে পায়। মামুনুল হক তানভিন সুইটি জয়ন্ত চট্টোপাধ্যায় আমিরুল হক চৌধুরী কে এস ফিরোজ আফরোজা বানু সায়কা আহমেদ আমিন আজাদ খলিলুর রহমান কাদেরী বাঁশি চলচ্চিত্রটি ২০০৭ সালের ১৬ নভেম্বর বাংলাদেশের ঢাকার স্টার সিনেপ্লেক্স, বসুন্ধরা সিটিতে মুক্তি দেওয়া হয়। দক্ষিণ এশীয় চলচ্চিত্র উৎসব কলকাতা আন্তর্জাতিক চলচ্চিত্র উৎসব বেঙ্গালুরু আন্তর্জাতিক চলচ্চিত্র উৎসব বাঁশি চলচ্চিত্রটি ২০১৫ সালের ৪ অক্টোবর জি সিরিজের ব্যানারে ডিভিডিতে প্রকাশ করা হয়। "Abu Sayeed's film "Banshi" set to release soon"। দ্য ডেইলি স্টার। ২ নভেম্বর ২০০৭। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৭।  "ডিভিডিতে আবু সাইয়ীদের ৬ ছবি"। দৈনিক যুগান্তর। ৪ সেপ্টেম্বর ২০১৫। সংগ্রহের তারিখ ৯ জানুয়ারি ২০১৭।  ভিশন সাড ইস্টের ওয়েবসাইটে বাঁশি ইন্টারনেট মুভি ডেটাবেজে বাঁশি (ইংরেজি) রটেন টম্যাটোসে বাঁশি (ইংরেজি)
মনচোরা (চলচ্চিত্র)

মনচোরা হল ২০১৬ সালে মুক্তিপ্রাপ্ত একটি বাংলা চলচ্চিত্র। শরদিন্দু বন্দ্যোপাধ্যায় রচিত মনচোরা উপন্যাস অবলম্বনে নির্মিত এই ছবিটি পরিচালনা করেন সন্দীপ রায়। এই ছবিতে মূখ্য ভূমিকায় অভিনয় করেন আবীর চট্টোপাধ্যায়, শাশ্বত চট্টোপাধ্যায়, রাইমা সেন ও পরাণ বন্দ্যোপাধ্যায়। পরিচালক সন্দীপ রায় মূলত তাঁর বাবা সত্যজিৎ রায়ের রচনা অবলম্বনে ফেলুদা চলচ্চিত্রই নির্মাণ করেন। সর্বশেষ নিশিযাপন (২০০৫) ও হিটলিস্ট (২০০৯) ছবিদুটির মনচোরা ছবিটিই ফেলুদা সিরিজের বাইরে তাঁর পরিচালিত পূর্ণদৈর্ঘ্যের চলচ্চিত্র। ২০১৬ সালের ১ জানুয়ারি এই ছবিটি মুক্তিলাভ করেছিল। কলকাতা শহরের নামী জ্যোতিষী যদুনাথ চৌধুরী (পরাণ বন্দ্যোপাধ্যায়) তাঁর পিতৃমাতৃহীন নাতি মন্মথ (শাশ্বত চট্টোপাধ্যায়) ও নাতনি নন্দাকে (রাইমা সেন)। চৌধুরী মশাইয়ের চিন্তা তাঁর ‘সূর্যমণি’টির নিরাপত্তা নিয়ে। এই সূর্যমণি আসলে একটি বহুমূল্য পদ্মরাগমণি, যেটিকে তিনি তাঁর কুলদেবতা সূর্যের প্রতীক রূপে নিত্য পূজা করেন। এই মণির নিরাপত্তা নিয়ে তিনি এতটাই চিন্তিত যে, সামান্য একটি মিথ্যা বলার অপরাধেই মণি চুরি যাওয়ার ভয়ে তিনি তাঁর সেক্রেটারিকে কর্মচ্যূত করেন। এক রাতে দিবাকর রায় (আবীর চট্টোপাধ্যায়) নামে একটি চোর সূর্যমণির লোভে চৌধুরীবাড়িতে চুরি করতে ঢোকে। কিন্তু সে ধরা পড়ে যায় নন্দার কাছে। নন্দা তাকে সৎ পথে নিয়ে আসার জন্য কৌশলে দিবাকরকে তার দাদুর সেক্রেটারি হিসেবে কাজ করার সুযোগ করে দেয়। ঘটনাচক্রে নন্দার একটি নতুন গয়না চুরি যায়। নন্দা দিবাকরকেই সন্দেহ করে। কিন্তু দিবাকর গয়নাটি উদ্ধার করে আনলে নন্দা জানতে পারে, তার দাদা মন্মথই আসল চোর। দিবাকরের কথাতেই নন্দা জানতে পারে তার বেকার দাদা লিলি (জুন মালিয়া) নামে এক প্রতারকের প্রেমে পড়ে চুরি করছে ও দাদুর তহবিল থেকে টাকা সরাচ্ছে। এরপর ধীরে ধীরে দিবাকর ও নন্দা পরস্পরের প্রেমে পড়ে যায়। এদিকে লিলির প্ররোচনায় মন্মথ সূর্যমণিটি চুরি করে। দিবাকর তাকে ধাওয়া করে এবং লিলি ও তার শাগরেদদের ধরে ফেলে। সে মন্মথকে বলে নন্দা ও চৌধুরী মশাইকে খবর দিতে। ওঁরা এলে দিবাকর নিজেকেই চোর বলে দাবি করে। বিচারে দিবাকরের তিন বছরের জেল হয়। পুলিশের কথা শুনে চৌধুরী মশাইয়ের ধারণা হয়, দিবাকর সূর্যমণির চোর নয়। তিনি বুঝতে পারেন, তিনি যাতে তাঁর নাতির আচরণে মানসিক আঘাত না পান, সেই জন্যই দিবাকর নিজের কাঁধে দোষ চাপিয়ে নিয়েছে। এদিকে মন্মথও কৃতকর্মের জন্য অনুতপ্ত হয়। সে তার বোনের কাছে নিজের অনুতাপ ব্যক্ত করতে বুঝতে পারে, দিবাকর ও নন্দা আসলে পরস্পরকে ভালোবাসে বলেই দিবাকর এই কাজ করেছে। ছবির শেষে দেখা যায়, মন্মথ ও নন্দা চৌধুরী মশাইকে বলে তাদের এক ‘বন্ধু’র সঙ্গে দেখা করতে যাচ্ছে এবং চৌধুরী মশাই নন্দাকে বলছেন, “নন্দা, তোর সেই বন্ধুটিকে গিয়ে বলিস যে, তিন বছরের মধ্যে তোর বিয়ের কোনও যোগ নেই!” আবীর চট্টোপাধ্যায় – দিবাকর রায় শাশ্বত চট্টোপাধ্যায় – মন্মথ চৌধুরী রাইমা সেন – নন্দা চৌধুরী পরাণ বন্দ্যোপাধ্যায় – যদুনাথ চৌধুরী জুন মালিয়া - লিলি মনচোরা ছবিটির শ্যুটিং শুরু হয় ২০১৫ সালের গোড়ার দিকে। বেলাশেষে ছবিটির সাফল্যের পর কমল মুকুটের এম.এম মুভিজ সন্দীপ রায়ের সঙ্গে চলচ্চিত্র প্রযোজনার চুক্তিতে আবদ্ধ হন। "Eros International's Bengali film Monchora directed by Sandip Ray to release this Christmas"। ৪ মার্চ ২০১৬ তারিখে মূল থেকে আর্কাইভ করা।  "Eros Intl unveils the poster of MONCHORA, their first Bengali production - Trade News : BollywoodTrade.com"। www.bollywoodtrade.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১২-৩১।  ইন্টারনেট মুভি ডেটাবেজে মনচোরা (ইংরেজি)
সর্বকালের শীর্ষ ১০০ অপরাধ উপন্যাস

সর্বকালের শীর্ষ ১০০ অপরাধ উপন্যাস হচ্ছে ব্রিটেন-ভিত্তিক ক্রাইম রাইটার্স অ্যাসোসিয়েশন (সিডব্লিউএ) কর্তৃক ১৯৯০ সালে গ্রন্থাকারে প্রকাশিত একটি তালিকা। পাঁচ বছর পরে, মিস্ট্রি রাইটার্স অফ আমেরিকা (এমডব্লিউএ) প্রায় অনুরূপ একটি তালিকা প্রকাশ করে সর্বকালের শীর্ষ ১০০ রহস্য উপন্যাস নামে। অনেক বই দুটি তালিকাতেই স্থান পেয়েছে। সিডব্লিউএ প্রকাশিত তালিকার প্রথম তিনটি বই ছিল জোসেফিন টের দ্য ডটার অফ টাইম (১৯৫১), রেমন্ড চ্যান্ডলারের দ্য বিগ স্লিপ (১৯৩৯) এবং জন ল্য কারের দ্য স্পাই হু কেম ইন ফ্রম দ্য কোল্ড (১৯৬৩)। আর ১৯৯৫ সালে এম.ডব্লিউ.এ. প্রকাশিত তালিকার প্রথম তিনটি বই ছিল আর্থার কোনান ডয়েলের দ্য কমপ্লিট শার্লক হোমস (১৮৮৭–১৯২৭), ড্যাশিয়েল হ্যামেটের দ্য মাল্টিজ ফ্যালকন (১৯৩০) এবং এডগার অ্যালান পোর টেলস অফ মিস্ট্রি অ্যান্ড ইমাজিনেশন (১৮৫২)। The Hatchards Crime Companion. 100 Top Crime Novels Selected by the Crime Writers' Association, ed. Susan Moody (London, 1990) (আইএসবিএন ০-৯০৪০৩০-০২-৪). দ্য ক্রাউন ক্রাইম কমপ্যানিয়ন। আমেরিকান রহস্যলেখকদের নির্বাচিত সর্বকালের শীর্ষ ১০০ রহস্য উপন্যাস, সংকলক মিকি ফ্রিডম্যান, টীকাকার অটো পেন্জলার (নিউইয়র্ক, ১৯৯৫, আইএসবিএন ০-৫১৭-৮৮১১৫-২). "Book awards: The Top 100 Mystery Novels of All Time Mystery Writers of America"। The Library Thing। সংগ্রহের তারিখ ১২ এপ্রিল ২০১৭।  The Crown Crime Companion "The Top 100 Mystery Novels of All Time Selected by the Mystery Writers of America", annotated by Otto Penzler and compiled by Mickey Friedman New York, (1995) আইএসবিএন ০-৫১৭-৮৮১১৫-২ আসক্তি বই - সেরা ৪০০ অপরাধ কথাসাহিত্য উপন্যাস
১৯৭৯-এ বাংলাদেশ

গণপ্রজাতন্ত্রী বাংলাদেশ এর ১৯৭৯ সালের প্রধান ঘটনা প্রবাহ রাষ্ট্রপতি : জিয়াউর রহমান প্রধানমন্ত্রী : মশিউর রহমান (১২ মার্চ পর্যন্ত) শাহ আজিজুর রহমান (১৫ এপ্রিল হইতে) প্রধান বিচারপতি : কামালউদ্দিন হোসেন ১ জানুয়ারী : জিয়াউর রহমান ভবিষ্যতের নেতৃত্ব তৈরি করার জন্য বাংলাদেশ জাতীয়তাবাদী ছাত্রদল প্রতিষ্ঠা করেন। ১৮ ফেব্রুয়ারি : দ্বিতীয় জাতীয় সংসদ নির্বাচন অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে।। ১৮ মে : বাংলাদেশ গেজেটে (অতিরিক্ত) এ সরকারি কর্মচারী (আচরণ) বিধিমালা, ১৯৭৯ প্রকাশিত হয়। ১৯৭৯ সালের মে মাসে ধর্মভিত্তিক রাজনৈতিক দলের ওপর নিষেধাজ্ঞা প্রত্যাহার করা হলে জামায়াতে ইসলামী বাংলাদেশ রাজনৈতিক দৃশ্যপটে আবির্ভূত হয় এবং মওলানা আব্বাস আলী খানকে দলের ভারপ্রাপ্ত আমীর নির্বাচন করা হয়। ১৮ আগস্ট : প্রেস কাউন্সিল আইন, ১৯৭৪ আইন অনুযায়ী প্রেস কাউন্সিল গঠিত হয়। ১৯৭৯ সালে বাংলাদেশ অলিম্পিক সংস্থা প্রতিষ্ঠিত হয়। ১৯৭৯ সালে ইংল্যান্ডে অনুষ্ঠিত আইসিসি ট্রফিতে অংশগ্রহণ করার মাধ্যমে বাংলাদেশ সর্বপ্রথম আন্তর্জাতিক ক্রিকেটে আত্মপ্রকাশ করে। ১৯৭৯ সালে বাসস অধ্যাদেশ জারির মাধ্যমে সংবাদ সংস্থাকে জাতীয় সংবাদ সংস্থা হিসেবে দায়িত্ব পালনের ক্ষমতা দেওয়া হয়। ১৯৭৯ সালের বাংলাদেশী চলচ্চিত্রের তালিকা বাংলাদেশের ইতিহাসের সময়রেখা ডি নোলেন; এফ গ্রটজ; সি হার্টম্যান। এশিয়ার ইলেকশন: অ্যা ডাটা হ্যান্ডবুক (ভলিউম-১ সংস্করণ)। অক্সফোড ইউনিভার্সিটি প্রকাশনা। পৃষ্ঠা ৫৩৪। আইএসবিএন 0191530417।  "সরকারি_কর্মচারী (আচরণ) বিধিমালা, ১৯৭৯"। সংগ্রহের তারিখ ৯ জানুয়ারি ২০১৭।  "জামায়াতে ইসলামী বাংলাদেশ"। বাংলাপিডিয়া। সংগ্রহের তারিখ ৯ জানুয়ারি ২০১৭।  "সংবাদপত্র আইন"। বাংলাপিডিয়া। সংগ্রহের তারিখ ৯ জানুয়ারি ২০১৭।  "বাংলাদেশ অলিম্পিক এসোসিয়েশন"। আইওসি (ইংরেজি ভাষায়)। সংগ্রহের তারিখ ৯ জানুয়ারি ২০১৭।  "বাংলাদেশের ক্রিকেটাররা নিজেদের প্রতিভা দিয়েই টিকে থাকবে"। আমাদের সময়। ২ মার্চ ২০১৬। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] "সংবাদ সংস্থা"। বাংলাপিডিয়া। সংগ্রহের তারিখ ৯ জানুয়ারি ২০১৭।
২০১৬–১৭ দক্ষিণ আফ্রিকা মহিলা ক্রিকেট দলের বাংলাদেশ সফর

দক্ষিণ আফ্রিকা মহিলা ক্রিকেট দল পূর্ব নির্ধারিত সময়সূচী মোতাবেক জানুয়ারি, ২০১৭ সালে বাংলাদেশ সফরে আসে। এ সফরে দলটি ৫টি একদিনের আন্তর্জাতিকে অংশগ্রহণের লক্ষ্যে বাংলাদেশ মহিলা ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। প্রকৃতপক্ষে এ সফরটি অক্টোবর, ২০১৫ সালে আয়োজনের কথা ছিল। ঐ সফরে ৩টি ওডিআই ও ৪টি টি২০আই খেলা আয়োজনের ব্যবস্থা থাকলেও বিসিবি বা সিএসএ’র তরফ থেকে কোন কারণ ব্যাখ্যা করা হয়নি। দক্ষিণ আফ্রিকা এ সিরিজে ৪-১ ব্যবধানে জয়ী হয়। বাংলাদেশ টসে জয়ী হয়ে ফিল্ডিংয়ের সিদ্ধান্ত নেয়। দক্ষিণ আফ্রিকা ১-০ ব্যবধানে এগিয়ে। দক্ষিণ আফ্রিকা টসে জয়ী হয়ে ব্যাটিংয়ের সিদ্ধান্ত নেয়। দক্ষিণ আফ্রিকা ২-০ ব্যবধানে এগিয়ে। বাংলাদেশ টসে জয়ী হয়ে ব্যাটিংয়ের সিদ্ধান্ত নেয়। শারমিন সুলতানা (বাংলাদেশ) তার ডব্লিউওডিআই ওডিআই অভিষেক হয়। বাংলাদেশ ১-২ ব্যবধানে পিছিয়ে। দক্ষিণ আফ্রিকা টসে জয়ী হয়ে ব্যাটিংয়ের সিদ্ধান্ত নেয়। বাংলাদেশ টসে জয়ী হয়ে ব্যাটিংয়ের সিদ্ধান্ত নেয়। "Series Home"। Espncricinfo। সংগ্রহের তারিখ ২৮ ডিসে ২০১৬।  "Schedule"। Cricketarchive। সংগ্রহের তারিখ ২৮ ডিসে ২০১৬।  "SA women win after knocking Bangladesh out for 68"। ESPN Cricinfo। সংগ্রহের তারিখ ২০ জানুয়ারি ২০১৭।  আজ বিকেলে আসছে প্রোটিয়া মহিলা দল, ৯ জানুয়ারি ২০১৭, সংগ্রহ: ৯ জানুয়ারি ২০১৭ "Bangladesh women's squad against on CSA squad in ESPNCricinfo"। ESPNCricinfo। সংগ্রহের তারিখ ১৬ জানুয়ারি ২০১৭।  "CSA announce Proteas women's squad to tour Bangladesh"। Cricket South Africa। ৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৭।
দ্বিপাক্ষিক সম্পর্ক

দ্বিপাক্ষিকতা বা দ্বিপাক্ষিক সম্পর্ক বলতে দুটি সার্বভৌম রাষ্ট্রের মধ্যকার রাজনৈতিক, অর্থনৈতিক এবং সাংস্কৃতিক সম্পর্ক পরিচালনা করা বোঝায়। একপাক্ষিকতা বা বহুপাক্ষিকতা যেখানে যথাক্রমে এক দেশ কিংবা বহুদেশ নিয়ে কাজ করে, দ্বিপাক্ষিকতা সেখানে দুটি দেশ নিয়ে কাজ করে। যখন দুটি রাষ্ট্র একে অপরকে সার্বভৌম রাষ্ট্র হিসেবে স্বীকৃতি দেয় এবং কূটনৈতিক সম্পর্ক উন্নয়ন করতে চায়, তখন তারা আলোচনা ও সহযোগিতা এগিয়ে নিয়ে যাবার জন্য কূটনৈতিক প্রতিনিধি আদান-প্রদান করে। এটি দুটি রাষ্ট্র কর্তৃক গৃহীত চুক্তি, যা পারস্পরিক সম্মতির মাধ্যমে গঠিত হয়। দুটি রাষ্ট্রের মধ্যে স্বাক্ষরিত অর্থনৈতিক চুক্তি, যেমন মুক্ত বাণিজ্য চুক্তি (ফ্রী ট্রেড এগ্রিমেন্টস বা এফটিএ) কিংবা বৈদেশিক প্রত্যক্ষ বিনিয়োগ (ফরেইন ডিরেক্ট ইনভেস্টমেন্ট বা এফডিআই) প্রভৃতি হল দ্বিপাক্ষিকতার সাধারণ উদাহরণ। যেহেতু অধিকাংশ অর্থনৈতিক চুক্তি রাষ্ট্রদ্বয়ের নির্দিষ্ট বৈশিষ্ট্যের দিকে খেয়াল রেখেই তৈরি করা হয়, সেহেতু প্রতি ক্ষেত্রেই নির্দিষ্ট কিছু পার্থক্য বিদ্যমান থাকে। এ কারণে দ্বিপাক্ষিকতার মাধ্যমে চুক্তিভুক্ত রাষ্ট্র অধিক উপযোগী সুবিধা লাভ করে থাকে। এ ক্ষেত্রে বহুপাক্ষিক কৌশলের চেয়ে লেনদেনের খাতে অধিক ব্যয় হয়ে থাকে, তবুও সার্বিকভাবে দ্বিপাক্ষিকতা লাভজনক। দ্বিপাক্ষিক কৌশলে উভয় পক্ষই মধ্যস্থতার মাধ্যমে নতুন চুক্তি করে থাকে। যখন উভয়ের জন্যই লেনদেনে ব্যয় কম হয় এবং অর্থনীতির ভাষায় উৎপাদক উদ্বৃত্তি থাকে, তখনই চুক্তি সম্পাদিত হয়। অনেক ক্ষেত্রে বৃহত্তর লাভের উদ্দেশ্যে আপাতভাবে অলাভজনক চুক্তিও সম্পাদিত হয়ে থাকে। এর মাধ্যমে প্রভাবশালী রাষ্ট্র, ক্ষুদ্র রাষ্ট্রের উপর প্রভাব বিস্তার করতে পারে। কারণ দ্বিপাক্ষিক চুক্তি সম্পাদনার মাধ্যমে রাষ্ট্রের প্রভাব বৃদ্ধি পেয়ে থাকে। দ্বিপাক্ষিক সম্পর্ক আর বহুদেশীয় সম্পর্ক নিয়ে দীর্ঘদিন বিতর্ক হয়েছে। প্রথম বিশ্বযুদ্ধের পর রাজনীতিবিদেরা যুদ্ধপূর্ব দ্বিপাক্ষিক চুক্তির ফলেই এ যুদ্ধ অনিবার্য হয়ে পড়ে বলে মনে করেন এবং ফলে দ্বিপাক্ষিক সম্পর্ককে নেতিবাচক হিসেবে মনে করা হয়। এর ফলে বহুদেশীয় লীগ অব ন্যাশনস গঠিত হয়, যা ২৬ বছর পরেই ভূমিকাহীন হিসেবে প্রমাণিত হয়। তীব্র মন্দার পরও দ্বিপাক্ষিক বাণিজ্য চুক্তির বিরুদ্ধে কথা ওঠে। কারণ তখন মনে করা হয় যে এ ধরনের চুক্তি তারিফ বৃদ্ধি চক্র সৃষ্টিতে প্রধান ভূমিকা পালন করেছিল, যার ফলাফল হিসেবেই অর্থনীতির এরূপ নিম্নাগমন ঘটে। দ্বিতীয় বিশ্বযুদ্ধের পর পশ্চিমাবিশ্ব জেনারেল এগ্রিমেন্ট অন তারিফস অ্যান্ড ট্রেড (গ্যাট বা জিএটিটি) এর মত বহুদেশীয় চুক্তির দিকে সরে আসে। জাতিসংঘ, ওয়ার্ল্ড ট্রেড অর্গানাইজেশন প্রভৃতি উচ্চপর্যায়ের আধুনিক বহুদেশীয় সংস্থা থাকা সত্ত্বেও বর্তমানে অধিকাংশ কূটনীতি দ্বিপাক্ষিক পর্যায়েই হয়ে থাকে। দ্বিপাক্ষিকতার মধ্যে কিছুটা নমনীয়তা এবং আপস-নির্ভর ব্যবস্থা থাকে; যা বহুদেশীয় ব্যবস্থায় অনুপস্থিত। অধিকন্তু ক্ষমতা, সম্পদ, অর্থ, রণসজ্জা এবং প্রযুক্তির মত বেশকিছু খাতে অসমতার কারণে শক্তিধর রাষ্ট্রগুলো অধিক সুবিধা ভোগ করে থাকে দ্বিপাক্ষিক সম্পর্কের মাধ্যমে; যেখানে বহুদেশীয় সম্পর্কের ক্ষেত্রে অনেক ক্ষেত্রেই দেখা যায় কূটনীতির বহুমাত্রিক ঐক্য এবং এক্ষেত্রে এক রাষ্ট্র-এক ভোট নীতি প্রযুক্ত হয়। দ্বিপাক্ষিক বাণিজ্য দ্বিপাক্ষিক চুক্তি দ্বিপাক্ষিক মুক্ত বাণিজ্য চুক্তির তালিকা Thompson, Alexander। "Multilateralism, Bilateralism and Regime Design" (পিডিএফ)। রাষ্ট্রবিজ্ঞান বিভাগ, ওহাইও স্টেট ইউনিভার্সিটি। সংগ্রহের তারিখ ২৩ সেপ্টেম্বর ২০১৩।  উইকিঅভিধানে দ্বিপাক্ষিক সম্পর্ক শব্দটি খুঁজুন।
সুন লুস

সুন লুস (ইংরেজি: Suné Luus; জন্ম: ৫ জানুয়ারি, ১৯৯৬) প্রথিতযশা দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্নসের প্রতিনিধিত্ব করছেন। এছাড়াও অনূর্ধ্ব-১৯ দলের পক্ষেও খেলেছেন তিনি। দলে তিনি মূলতঃ বোলার হিসেবে অংশ নিয়ে থাকেন। ডানহাতে লেগ স্পিন বোলিংয়ের পাশাপাশি নিচের সারিতে ডানহাতে ব্যাটিং করেন। ৬ সেপ্টেম্বর, ২০১২ তারিখে বাংলাদেশের বিপক্ষে তার ওডিআই অভিষেক ঘটে। একই মাসের ১১ তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটেছিল তার। ২০১৩ সালের ক্রিকেট বিশ্বকাপে দু প্রিজের নেতৃত্বাধীন দক্ষিণ আফ্রিকা দলের অন্যতম সদস্য ছিলেন। মূল দলে দিনেশা দেবনারায়ণকে অন্তর্ভুক্ত করা হলেও আঘাতের কারণে তাকে দল থেকে প্রত্যাহার করে নেয়া হয়। অতঃপর দিনেশার পরিবর্তে তাকে দলে অন্তর্ভুক্ত করা হয়। ৫ আগস্ট, ২০১৬ তারিখে ডাবলিনে আয়ারল্যান্ডের বিপক্ষে ওডিআই সিরিজের প্রথম একদিনের আন্তর্জাতিকে সানি লুস অল-রাউন্ড ভূমিকায় অবতীর্ণ হন ও স্মরণীয় ক্রীড়ানৈপুণ্য প্রদর্শন করেন তিনি। মেরিওন ক্রিকেট ক্লাবে অনুষ্ঠিত ঐ খেলায় তিনি অর্ধ-শতকসহ পাঁচ উইকেট দখল করেন। এরফলে মাত্র দ্বিতীয় খেলোয়াড় হিসেবে এ কৃতিত্ব অর্জন করেন তিনি। খেলায় তিনি ৫২ রানসহ ৬/৩৬ লাভ করেন। ক্লো ট্রায়নের ৯২, লরা ওলভার্টের ৫৫ ও লুসের ৫২ রানের কল্যাণে দল ২৮৩/৭ করে। পরবর্তীতে কিম গার্থের অপরাজিত ৭২ ও ৩/৬১-এর বিপরীতে লুস ৬/৩৬ বোলিং পরিসংখ্যান গড়ে স্বাগতিক আয়ারল্যান্ডকে ৮৯ রানে পরাজিত করে। একদিনের আন্তর্জাতিকে প্রথমবারের মতো অর্ধ-শতক করেন। তার ৬/৩৬ দক্ষিণ আফ্রিকার মহিলাদের ক্রিকেট ইতিহাসে দ্বিতীয় সেরা বোলিং নৈপুণ্য ছিল। ষষ্ঠ উইকেটে ক্লো ট্রায়নের সাথে ১৪২ রানের জুটি গড়েন। "Suné Luus"। ESPN Cricinfo। সংগ্রহের তারিখ ৭ এপ্রিল ২০১৪।  "Luus' all-round brilliance underpins thumping SA win"। ESPN Cricinfo। ৫ আগস্ট ২০১৬।  Ireland v South Africa, 1st Women's ODI, Dublin August 5, 2016, Luus' all-round brilliance underpins thumping SA win সুনীতি লুবসার ডেন ফন নাইকার্ক ২০১৬ আইসিসি মহিলা বিশ্ব টুয়েন্টি২০ ২০১৬-১৭ দক্ষিণ আফ্রিকা মহিলা ক্রিকেট দলের বাংলাদেশ সফর ইএসপিএনক্রিকইনফোতে সুন লুস (ইংরেজি)
সালাহাত খান

সালাহাত খান (১৮৩১ - ২৮ অক্টোবর, ১৮৬১) একজন ভারতীয় সিপাহী ও ১৮৫৭-এর মহাবিদ্রোহের অন্যতম শহীদ। সালাহাত খান উত্তরপ্রদেশের মোরাদাবাদ জেলার সম্ভলে জন্মগ্রহণ করেন। পিতার নাম ছিল আআবদুল্লাহ খান পাঠান। সালাহাত খান গোবর্ধন পল্টনের একজন দক্ষ সৈনিক হিসেবে কাজ করতেন। কোটা রাজ্য সেনাবাহিনীর সাদুল খানের নেতৃত্বে কোটা সেনাবাহিনীর বিদ্রোহী ফৌজে যোগ দেন এবং ১৮৫৭ খ্রিষ্টাব্দের ১৫ অক্টোবর কোটায় রাজপ্রতিনিধির আবাসে আক্রমণ চালান। যুদ্ধের পর বিদ্রোহী সিপাহীরা ইংরেজ রাজপুরুষদের প্রতি তীব্র ঘৃনায় আবাসে আগুন ধরিয়ে দেয়। মেজর চার্লস বার্টন আবাসের শীর্ষদেশে উঠে পালাবার চেষ্টা করলে দুঃসাহসিকভাবে সালাহাত খান মইতে উঠে মেজরকে ধরে ফেলেন ও তাকে হত্যা করেন। তার এই বীরত্বপূর্ণ যুদ্ধের জন্যে ও সাহসিকতার স্বীকৃত স্বরূপ ভাটনগরের বিদ্রোহী নেতা লালা জয়দয়াল তাকে একটি রৌপ্যালংকার প্রদান করেছিলেন। ১৮৫৮ সালের মার্চ মাসে মেজর জেনারেল রবার্টের কাছে বিদ্রোহীরা পরাজিত হয়, রবার্ট কোটা পূনরুদ্ধার করেন। এসময় সালাহাত খান গোয়ালিয়র ত্যাগ করেন কিন্তু ইংরেজ বাহিনীর ওপর চোরাগোপ্তা আক্রমণ চালাতে ছাড়েননি। আল জাবিয়া পল্টনে ব্রিটিশ বাহিনীর ওপর আঘাত হানেন তিনি। বিদ্রোহী বাহিনী ক্রমশ চারিদিকে পরাস্ত হতে থাকলে সালাহাত খান লখনউ হয়ে নেপালে পলায়ন করেন ব্রিটিশের চোখে ধুলো দিয়ে। নেপালের পাহাড় জংগলে দু বছর আত্মগোপন করে থাকার পর কোটা প্রত্যাবর্তন করার পথে ইংরেজ সেনা দ্বারা বন্দী হন। বিচারে বিদ্রোহী সালাহাত খানের মৃত্যুদন্ড ঘোষণা হয় ১০ আগস্ট, ১৯৬১। এবং ওই বছরই ২৮ অক্টোবর তাকে কোটার প্রতিনিধি আবাসে ফাঁসি দেওয়া হয়। শান্তিময় রায় (১৯৯৪)। ভারতের মুক্তি সংগ্রামে মুসলিম অবদান। কলকাতা: মল্লিক ব্রাদার্স। পৃষ্ঠা ১২২। আইএসবিএন 81-7999-030-3।  রায়, প্রকাশ (২০২১)। বিস্মৃত বিপ্লবী তৃতীয় খণ্ড। চেন্নাই: নোশনপ্রেস চেন্নাই তামিলনাড়ু। পৃষ্ঠা ৭০–৭৩।
ড্রেসিং টেবিল (চলচ্চিত্র)

ড্রেসিং টেবিল আবু সাইয়ীদ পরিচালিত ২০১৬ সালের রহস্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন পরিচালক আবু সাইয়ীদ নিজেই। ছবিটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তারিন রহমান, এ কে আজাদ, নাদিয়া নদী, কে এস ফিরোজ, আরমান পারভেজ মুরাদ প্রমুখ। ২০১৬ সালের ২৭ আগস্ট ৪০তম মন্ট্রিয়ল আন্তর্জাতিক চলচ্চিত্র উৎসব-এ ছবিটির প্রিমিয়ার হয়। শিলা আর রুহুল সম্প্রতি বিয়ে করেছে। নিম্ন-মধ্যবিত্ত পরিবারের অভাব অনটনের সংসার। গুছিয়ে তুলতে পারে নি অনেক কিছু। গৃহস্থালীর অনেক গুরুত্বপূর্ণ জিনিস এখনো কেনা হয় নি তাদের। তেমনি একটি আসবাব হল ড্রেসিং টেবিল। একদিন রুহুল একটি পুরাতন ড্রেসিং টেবিল নিয়ে বাড়িতে ফিরে। শিলা খুশি হয়। পরের পরিষ্কার করতে গিয়ে ড্রয়ারে সে একটি পুরনো ডায়েরি পায়। প্রথমে একটু সংকোচ বোধ করলেও পরে এক রাতে সে ডায়েরিটা পড়া শুরু করে। ২-৩ পৃষ্ঠা পড়ার পর কৌতূহল থেকে সে পুরো ডায়েরি পড়ে। ডায়েরি পড়ে সে অনেক কিছু জানতে পারে এবং পড়া শেষে সে ড্রেসিং টেবিলের সামনে যায়। সে ড্রেসিং টেবিলের আয়নায় নিজেকে আবিষ্কার করে। শুরু হয় তার নতুন জীবন। তারিন রহমান - শিলা এ কে আজাদ - রুহুল নাদিয়া নদী কে এস ফিরোজ আরমান পারভেজ মুরাদ ইফফাত তৃষা তাসকিন সুমী খলিলুর রহমান কাদেরী পরেশ আচার্য আতাউর রহমান ছবিটির শ্যুটিং শুরু হয় ২০১৬ সালের ২৪ জুলাই থেকে। শ্যুটিং হয় ঢাকা এবং পুবাইলে। ছবিটির শ্যুটিং শেষ হয় ২ আগস্ট। সম্পাদনার পর ৭ আগস্ট ছবিটি বাংলাদেশ চলচ্চিত্র সেন্সর বোর্ডে জমা দেওয়া হয়। ২০১৬ সালের ২৭ আগস্ট কানাডার মন্ট্রিয়ালে আয়োজিত ৪০তম মন্ট্রিয়াল আন্তর্জাতিক চলচ্চিত্র উৎসব-এ ড্রেসিং টেবিল চলচ্চিত্রটির প্রিমিয়ার হয়। ২০১৭ সালে ঈদুল ফিতরে চ্যানেল আইয়ে ছবিটির টিভি প্রিমিয়ার হয়। "মন্ট্রিয়েল চলচ্চিত্র উৎসবে ড্রেসিং টেবিল"। দৈনিক ইনকিলাব। ২৭ আগস্ট ২০১৬। সংগ্রহের তারিখ ৯ জানুয়ারি ২০১৭।  "মুক্তির অপেক্ষায় 'ড্রেসিং টেবিল'"। দৈনিক সমকাল। ৩ আগস্ট ২০১৬। ১০ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৭।  "চলচ্চিত্রের নাম 'ড্রেসিং টেবিল'"। দৈনিক ভোরের কাগজ। ৪ আগস্ট ২০১৬। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] "আবু সাইয়ীদের 'ড্রেসিং টেবিল'"। বাংলা মুভি ডেটাবেজ। জুলাই ৩০, ২০১৬। ২০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৭।  "জন্মদিনে 'ড্রেসিং টেবিল' নিয়ে আবু সাইয়ীদ"। দ্য রিপোর্ট। আগস্ট ১, ২০১৬। সংগ্রহের তারিখ ৯ জানুয়ারি ২০১৭।  "Shooting of Abu Sayeed's 'Dressing Table' underway"। দ্য ইনডিপেন্ডেন্ট। ৩১ জুলাই ২০১৫। সংগ্রহের তারিখ ৯ জানুয়ারি ২০১৭।  "শেষ হলো 'ড্রেসিং টেবিল' চলচ্চিত্রের কাজ"। দৈনিক মানবজমিন। ৪ আগস্ট ২০১৬। সংগ্রহের তারিখ ৯ জানুয়ারি ২০১৭।  "সেন্সরে 'ড্রেসিং টেবিল'"। প্রিয়.কম। ৯ আগস্ট ২০১৬। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] "মন্ট্রিয়ল উৎসবে 'ড্রেসিং টেবিল'"। বণিকবার্তা। আগস্ট ২৬, ২০১৬। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] "ঈদে টিভিতে ছয় নতুন সিনেমা"। বণিকবার্তা। জুন ১০, ২০১৭। সংগ্রহের তারিখ ১৮ জুলাই ২০১৭। [স্থায়ীভাবে অকার্যকর সংযোগ] ইন্টারনেট মুভি ডেটাবেজে ড্রেসিং টেবিল (ইংরেজি)
চন্দ্রনাথ (১৯৮৪-এর চলচ্চিত্র)

চন্দ্রনাথ চাষী নজরুল ইসলাম পরিচালিত ১৯৮৪ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন কেশব চট্টোপাধ্যায়। এতে নাম ভূমিকায় (চন্দ্রনাথ) অভিনয় করেছেন রাজ্জাক এবং সরযূর ভূমিকায় অভিনয় করেছেন দোয়েল। এছাড়া অন্যান্য ভূমিকায় অভিনয় করেছেন সুচন্দা, গোলাম মুস্তাফা, সিরাজুল ইসলাম, সাইফুদ্দিন প্রমুখ। চলচ্চিত্রটি ৯ম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ পার্শ্বচরিত্রে অভিনেতা, শ্রেষ্ঠ সঙ্গীত পরিচালক, শ্রেষ্ঠ গীতিকার ও শ্রেষ্ঠ নারী কণ্ঠশিল্পী বিভাগে পুরস্কার লাভ করে। চন্দ্রনাথ একজন উচ্চ বংশীয় ব্রাহ্মণ। সম্প্রতি তার পিতা গত হয়েছে। সে কাশীতে তার পিতার এক পুরনো ভৃত্যের বাড়িতে উঠে। সেখানে তার সরযূর সাথে দেখা হয়। সরযূর মা সুলোচনা সেই ভৃত্যের বাড়িতে কাজ করে। চন্দ্রনাথ সরযূকে পছন্দ করে এবং বিয়ে করে। কিন্তু তার কাকাকে না জানানোয় তিনি রাগান্বিত হন। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট তার কাকা মনিশংকর মুখার্জির কাছে সুলোচনা সম্পর্কিত একটি চিঠি পাঠায়। সুলোচনার নিম্ন বর্ণের কথা জানতে পেরে চন্দ্রনাথ তার গর্ভবতী স্ত্রীকে রেখে চলে যায়। সরযূ মনি খুড়োর বাড়িতে আশ্রয় নেয়। সেখানে তার একটি ছেলে সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে অনমনে হয়ে যায় এবং মৃত্যুমুখে পতিত হয়। রাজ্জাক - চন্দ্রনাথ দোয়েল - সরযূ সুচন্দা - সুলোচনা, সরযূর মা গোলাম মুস্তাফা - মনিশংকর মুখার্জি, চন্দ্রনাথের কাকা সিরাজুল ইসলাম - মনি খুড়ো ইনাম আহমেদ - হরিদয়াল ঘোষাল জাহানারা আহমেদ - মনিশংকর মুখার্জির স্ত্রী তন্দ্রা ইসলাম জালাল উদ্দিন রুমী সাইফুদ্দিন - বজ্রকিশোর রানী সরকার - বজ্রকিশোরের স্ত্রী দারাশিকো কালিপদ সেন হাবিবুর রহমান মধু চন্দ্রনাথ চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, সুবীর নন্দী, প্রবাল চৌধুরী। ৯ম জাতীয় চলচ্চিত্র পুরস্কার মারিয়া, শান্তা (২০১৬-০১-২৩)। "নায়করাজের সেরা পাঁচ"। বিডিনিউজ টোয়েন্টিফোর ডটকম। ২০২২-০৫-১৯ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৭।  সরকার, খালেদ (৩০-০৯-২০১০)। "মায়ের সেবায় দীঘি"। দৈনিক প্রথম আলো। সংগ্রহের তারিখ ৯ জানুয়ারি ২০১৭।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] "Actor Sirajul Islam no more"। বাংলাদেশ ইনফো। ২০১৫-০৩-২৫। ২০১৫-১২-২২ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৭।  "জাতীয় চলচ্চিত্র পুরস্কার (১৯৮৪-১৯৮৬)"। বাংলা মুভি ডেটাবেজ। নভেম্বর ১৩, ২০১৬। সংগ্রহের তারিখ ৯ জানুয়ারি ২০১৭।  রওশন আরা বিউটি (২০১৪-১০-১৬)। "প্রবাল চৌধুরী ।। সঙ্গীতাকাশের উজ্জ্বল নক্ষত্র"। দৈনিক আজাদী। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] "চলেগেল জীবন্ত কিংবদন্তি নায়ক রাজ রাজ্জাকের ৭৩ তম জন্মদিন"। Binodon Barta। ২০১৪-০১-২৪। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] staff (জানুয়ারি ১১, ২০১৩)। "One Actor, Many Roles"। First News। সংগ্রহের তারিখ ৯ জানুয়ারি ২০১৭।  ইন্টারনেট মুভি ডেটাবেজে চন্দ্রনাথ (ইংরেজি)
চন্দ্রনাথ (১৯৫৭-এর চলচ্চিত্র)

চন্দ্রনাথ কার্তিক চট্টোপাধ্যায় পরিচালিত ১৯৫৭ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটি নির্মিত হয়েছে। এতে নাম ভূমিকায় (চন্দ্রনাথ) অভিনয় করেছেন উত্তম কুমার এবং সরযূর ভূমিকায় অভিনয় করেছেন সুচিত্রা সেন। এছাড়া অন্যান্য ভূমিকায় অভিনয় করেছেন তুলসী চক্রবর্তী, চন্দ্রাবতী দেবী, মলিনা দেবী প্রমুখ। একজন উচ্চ বংশীয় ব্রাহ্মণ চন্দ্রনাথ কিছুদিন হল তার বাবাকে হারায়। কাকার সাথে সম্পর্ক ভালো না হওয়ায় সে কাশীতে তার বাবার এক পুরনো ভৃত্যের বাড়িতে উঠে। সেখানে এক বিধবা সুলোচনা ও তার মেয়ে সরযূর সাথে তার পরিচয় হয়। তারা সেই ভৃত্যের বাড়িতে কাজ করে। সরযূকে চন্দ্রনাথের পছন্দ হয় এবং তাকে বিয়ে করে তার বাড়িতে ফিরে। কিন্তু তার কাকাকে না জানানোয় তিনি রাগান্বিত হন এবং তার বউকে আশীর্বাদ করতে যান নি। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট তার কাকা মনিশংকর মুখার্জির কাছে সুলোচনা নিম্ন বর্ণের এ সম্পর্কিত একটি চিঠি পাঠায়। মনিশংকর চন্দ্রনাথকে ডেকে এনে চিঠি দেখায়। সব জানতে পেরে চন্দ্রনাথ তার গর্ভবতী স্ত্রীকে বাড়ি থেকে বের করে দেয়। সরযূ মনি খুড়োর বাড়িতে আশ্রয় নেয়। সেখানে তার একটি সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে সব ভুলতে বসে এবং রোগাক্রান্ত হয়ে মারা যান। উত্তম কুমার - চন্দ্রনাথ সুচিত্রা সেন - সরযূ তুলসী চক্রবর্তী চন্দ্রাবতী দেবী কমল মিত্র মলিনা দেবী রাজলক্ষ্মী দেবী জহর গাঙ্গুলি হরিধন মুখার্জি নিতিশ মুখার্জি রেনুকা রায় মনি শ্রীমনি পদ্মদেবী চন্দ্রনাথ চলচ্চিত্রের সঙ্গীত পরিচালনা করেছেন রবীন চট্টোপাধ্যায়। গীত রচনা করেছেন প্রনব রায় ও গৌরিপ্রসন্ন মজুমদার। গানে কণ্ঠ দিয়েছেন হেমন্ত মুখোপাধ্যায়, সন্ধ্যা মুখোপাধ্যায়, ধনঞ্জয় ভট্টাচার্য। "মহানায়িকার যত ছায়াছবি"। দৈনিক সমকাল। ১৭ জানুয়ারি ২০১৪। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] মারিয়া, শান্তা (২০১৪-০৭-২৪)। "'ফ্লপমাস্টার' থেকে 'মহানায়ক'"। বিডিনিউজ টোয়েন্টিফোর ডটকম। ২০১৪-০৭-২৭ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৭।  "সুচিত্রার কীর্তিগাথা"। যায়যায়দিন। জানুয়ারি ২৭, ২০১৪। সংগ্রহের তারিখ ৯ জানুয়ারি ২০১৭।  ইন্টারনেট মুভি ডেটাবেজে চন্দ্রনাথ (ইংরেজি) টেমপ্লেট:কার্তিক চট্টোপাধ্যায়